**UPUTE ZA PRIJAVITELJE**

**na Javni poziv za dodjelu bespovratnih potpora u 2016. godini za pokriće troškova stručne tehničke pomoći konzultanata za identifikaciju i evaluaciju projektnih ideja i pisanje prijave projekata koji će se financirati sredstvima EU**

**I. PREDMET I CILJ JAVNOG POZIVA:**

Predmet Javnog poziva je dodjela bespovratne potpore u 2016. godini za pokriće troškova stručne tehničke pomoći konzultanata za identifikaciju i evaluaciju projektnih ideja i pisanje prijave projekata koji će se financirati sredstvima EU, a koji moraju biti sukladni sa strateškim dokumentima lokalne i županijske razine.

Cilj dodjele bespovratne potpore je, putem stručne tehničke pomoći konzultanta prihvatljivim prijaviteljima, značajno povećati broj pripremljenih i uspješno prijavljenih projekata s područja Zagrebačke županije čije će se provođenje financirati sredstvima EU u programskom razdoblju 2014. - 2020. godine (u daljnjem tekstu: Tehnička pomoć).

**II. PRIHVATLJIVI PRIJAVITELJI**

Prihvatljivi prijavitelji (u daljnjem tekstu: Korisnici) su jedinice lokalne samouprave sa područja Zagrebačke županije i pravne osobe kojima je osnivač i/ili većinski vlasnik Zagrebačka županija, a koji imaju do prijave na javni poziv ugovoren/naručen i u fazi izrade proizvod koji je sastavni dio tehničke pomoći iz točke 5. ovih Uputa.

**III. PRIHVATLJIVI TROŠKOVI**

Prihvatljivi troškovi su svi izdaci koji se odnose na izradu proizvoda iz Tehničke pomoći koji će biti izrađen najkasnije do 30. studenoga 2016. godine, a čija je izrada ugovorena/naručena u periodu poslije 01. lipnja 2015. godine pa do prijave na Javni poziv.

**IV. VISINA IZNOSA BESPOVRATNE POTPORE**

Maksimalna visina iznosa bespovratne potpore po jednom pojedinačnom proizvodu iz Tehničke pomoći iznosi do 10.000,00 kn.

Maksimalna ukupna visina iznosa bespovratne potpore po jednom Korisniku za sve proizvode (a, b i c) iznosi do 60.000,00 kuna.

**V. TEHNIČKA POMOĆ ZA IDENTIFIKACIJU PROJEKTNIH IDEJA, PRIPREMU I PRIJAVU**

**PROJEKATA**

Tehnička pomoć iz ovog Javnog poziva uključuje stručnu pomoć konzultanta za proizvod:

1. identifikaciju i evaluaciju projektnih ideja;
2. pripremu projekata;
3. pisanje prijave projekta na natječaj.
4. Tehnička pomoć **za identifikaciju i evaluaciju projektnih ideja** kao prvi korak i početna faza u planiranju i pripremi projekta kada još nisu poznati svi relevantni projektni parametri, zbog čega je razvoj projekta moguć u svim pravcima. Stoga ova tehnička pomoć obuhvaća aktivnosti koje se općenito temelje na identifikaciji problema i definiranju njegovog mogućeg rješenja. Iz projektne ideje dizajnira se provediv projekt stoga je opis i sadržaj projektne ideje potrebno obvezno definirati prema sljedećem:
   * kratak opis projektne ideje i ciljeva koji se žele postići te razlozi za provedbu;
   * relevantnost i usklađenost projektne ideje sa strateškim dokumentima lokalne i županijske razine;
   * ciljana skupina i krajnji korisnici;
   * suradnici i partneri;
   * planirani mjerljivi rezultati i glavne aktivnosti;
   * okvirni izračun troškova i identificiranje mogućih izvora financiranja;
   * prijedlog daljnjih aktivnosti za izradu projektnog prijedloga.

Kao dokaz o izvršenoj tehničkoj pomoći za identifikaciju i evaluaciju projektnih ideja služi:

* + završno izvješće Korisnika sredstava o korištenoj tehničkoj pomoći;
  + primjerak razrađene projektne ideje u pisanom i elektronskom obliku;
  + kopija računa pružatelja usluge – Konzultanta;
  + kopija izvoda o plaćanju usluge Konzultantu.

1. Tehnička pomoć **za pripremu projekata** kao viša faza razrade projekta uključuje razradu investicijskog ciklusa, a obvezno:
   * utvrđivanje stanja projekta (analiza i ocjena stanja pripremljenosti dokumentacije);
   * usklađenost sa strateškim dokumentima lokalne i županijske razine;
   * razradu projekta (definiranje obuhvata projekta, ciljeva i aktivnosti projekta, prijedlog mogućih dionika, procjenu proračuna, definiranje rezultata, opis relevantnosti, procjenu mogućnosti realizacije investicije i održivosti projekta);
   * plan potrebne i postojeće projektne dokumentacije, tj. potreba izrade studija (studija izvedivosti, studija procjene utjecaja na okoliš, analiza troškova i koristi i dr.) te potreba izrade projektne i tehničke dokumentacije (idejni projekt, izvedbeni projekt, glavni projekt, građevinska dozvola, troškovnik projekta koji ima potvrdu da nije potrebna građevinska dozvola te ostali dokumenti koji su regulirani natječajem, zakonom i drugim propisima);
   * plan upravljanja projektom (struktura, postupci, procjena troškova i vremenski tijek s gantogramom).

Kao dokaz o izvršenoj tehničkoj pomoći za pripremu projekta služi:

* + završno izvješće Korisnika sredstava o korištenoj tehničkoj pomoći;
  + primjerak razrađene pripreme projekta u pisanom i elektronskom obliku;
  + kopija računa pružatelja usluge – Konzultanta;
  + kopija izvoda o plaćanju usluge Konzultantu.

1. Tehnička pomoć **za pisanje prijave projekta na natječaj** obuhvaća pružanje tehničke pomoći Korisniku radi:
   * lakšeg, boljeg i bržeg pisanja prijave projekta za prijavu na natječaje u okviru operativnih programa Republike Hrvatske, a koji će se financirati iz strukturnih i investicijskih fondova kao i programa Europske unije;
   * izrade potpune prijave s prijavnim obrascima, izjavama i prilozima prema uvjetima natječaja, što u konačnici rezultira prijavom projekta na konkretni natječaj.

Kao dokaz o izvršenoj tehničkoj pomoći za pisanje prijave projekta na natječaj služi:

* + završno izvješće Korisnika sredstava o korištenoj tehničkoj pomoći;
  + kopija prijavnih obrazaca natječaja u elektronskom obliku;
  + kopija račun pružatelja usluge – Konzultanta;
  + kopija izvoda o plaćanju usluge Konzultantu.

**VI. NAČIN PRIJAVE ZA DODJELU POTPORE**

Podnositelj prijave dostavlja sljedeću dokumentaciju:

* + ispunjen prijavni obrazac Zagrebačke županije „TPK“;
  + dokaz o ugovorenoj/naručenoj izradi proizvoda (ugovor, narudžbenica).

Za svaki pojedinačni proizvod Tehničke pomoći za koji se traži bespovratna potpora, prijava se podnosi na zasebnom obrascu uz navedenu dokumentaciju.

**VII. OBVEZA POSTUPANJA SUKLADNO UPUTAMA I TEKSTU JAVNOG POZIVA**

Prijavitelji su obvezni prijavu za dodjelu bespovratnih potpora izraditi sukladno ovim uputama i tekstu javnog poziva. Prijavitelji su obvezni ispuniti prijavu na obrascu za prijavu. Uz prijavu su obvezni dostaviti potrebnu dokumentaciju. Obrazac za prijavu dostupan je na službenoj mrežnoj (web) stranici Zagrebačke županije.

Prijava izrađena suprotno tekstu Javnog poziva i ovim Uputama smatrat će se neprihvatljivom i kao takva se neće razmatrati. Nepotpune prijave i prijave zaprimljene izvan roka neće se razmatrati.

**VIII. PREGLED I OCJENA PRIJAVA**

Pregled pristiglih prijava na javni poziv, te prijedlog odluke o dodjeli bespovratne potpore izvršit će Upravni odjel za fondove Europske unije, regionalnu i međunarodnu suradnju Zagrebačke županije.

Povjerenstvo za odabir projekata imenovano odlukom Župana, daje mišljenje na prijedlog navedene odluke na temelju kojeg Župan donosi odluku o dodjeli bespovratne potpore za pokriće dijela troškova stručne tehničke pomoći konzultanata za identifikaciju i evaluaciju projektnih ideja i pisanje prijave projekata koji će se financirati sredstvima EU.

KLASA: 302-02/16-09/02

URBROJ: 238/1-20-01/2-16-04

U Zagrebu, 22. veljače 2016.